Foto: Reuters Buyuk Britaniyada terrorchilik tahdidi darajasi pasaytirildi. Mamlakat bosh vaziri Tereza Mey shunday bayonot bilan chiqqan. BBC’ning xabar qilishicha, tahdid maksimumdan jiddiy darajagacha tushirildi. Avvalroq ba’zi OAV Manchester tumanlaridan birida stadiondagi terakt ishi bo‘yicha amaliyot tufayli evakuatsiya o‘tkazilayotgani haqida xabar bergandi. Eslatib o‘tamiz, 22 may kuni kechqurun amerikalik qo‘shiqchi Ariana Grandening konserti davomida portlash yuz bergandi, oqibatda 22 kishi halok bo‘lib, 120 kishi jabrlangan. 23 may kuni esa Mey terrorchilik tahdidini jiddiydan maksimum darajaga qadar oshirdi.